62019CO0075_INF
Unionin tuomioistuimen määräys (yhdeksäs jaosto) 6.11.2019 – BNP Paribas Personal Finance SA Pariisi Sucursala Bucureşti ja Secapital
(asia C-75/19) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – Direktiivi 93/13/ETY – Kuluttajasopimukset – Kulutusluotto – Pakkotäytäntöönpanomenettely – Määräaika, jonka kesto on 15 päivää pakkotäytäntöönpanomenettelyn tiedoksi antamisesta ja jonka kuluessa sopimusehdon kohtuuttomuuteen on vedottava)
Kuluttajansuoja – Kuluttajasopimusten kohtuuttomat ehdot – Direktiivi 93/13 – Pakkotäytäntöönpanomenettely – Kansallinen säännöstö, jossa asetetaan hyvin lyhyt määräaika kuluttajan oikeudelle vedota sopimusehdon kohtuuttomuuteen pakkotäytäntöönpanon vastustamisen yhteydessä ja jota ei voida hyväksyä – Tehokkuusperiaatteen loukkaaminen – Kansallinen säännöstö, jossa vahvistetaan kuluttajan oikeus vedota lausekkeen kohtuuttomuuteen pakkotäytäntöönpanon vastustamismenettelystä erillisessä menettelyssä – Menettely, johon ei sovelleta määräaikaa ja joka ei vaikuta pakkotäytäntöönpanomenettelyyn – Vaikutuksettomuus
(Neuvoston direktiivi 93/13)
(ks. 28–34 kohta ja määräysosa)
Ratkaisu
Kuluttajasopimusten kohtuuttomista ehdoista 5.4.1993 annettua neuvoston direktiiviä 93/13/ETY on tulkittava siten, että siinä estetään kansallinen oikeussääntö, jonka nojalla kuluttaja, joka on tehnyt luottolaitoksen kanssa lainasopimuksen ja jota vastaan tämä elinkeinonharjoittaja on pannut vireille pakkotäytäntöönpanomenettelyn, menettää tämän menettelyn ensimmäisten asiakirjojen tiedoksi antamisesta alkavan 15 päivän määräajan päätyttyä oikeutensa vedota kohtuuttomiin ehtoihin riitauttaakseen mainitun menettelyn, vaikka kyseinen kuluttaja voi kansallisen oikeuden mukaisesti nostaa kohtuuttomien ehtojen toteamiseksi kanteen, johon ei sovelleta minkäänlaista määräaikaa mutta johon annettava ratkaisu ei vaikuta pakkotäytäntöönpanomenettelyssä annettavaan ratkaisuun, joka voi velvoittaa kuluttajaa ennen kohtuuttomien ehtojen toteamiseksi nostettavaan kanteeseen annettavaa ratkaisua.
(
1
)	EUVL C 164, 13.5.2019.